ai4bharat/Pralekha huggingface dataset:
ആരോഗ്യ, കുടുംബക്ഷേമ മന്ത്രാലയം
സായുധ സേനകൾക്കിടയിൽ തിനയുടെ ഉപയോഗവും ആരോഗ്യകരമായ ഭക്ഷണ രീതികളും പ്രോത്സാഹിപ്പിക്കുന്നതിന് MoDയും FSSAI ധാരണാപത്രവും ഒപ്പുവച്ചു
ന്യൂ ഡൽഹി: ജൂലൈ 13, 2023
സായുധ സേനകൾക്കിടയിൽ തിനയുടെ ഉപയോഗവും ആരോഗ്യകരമായ ഭക്ഷണരീതികളും പ്രോത്സാഹിപ്പിക്കുന്നതിനും സുരക്ഷിതവും പോഷകസമൃദ്ധവുമായ ഭക്ഷണത്തിന്റെ ലഭ്യത ഉറപ്പാക്കുന്നതിനുമുള്ള ഒരു സുപ്രധാന ചുവടുവെപ്പിൽ, പ്രതിരോധ മന്ത്രാലയവും  ഫുഡ് സേഫ്റ്റി & സ്റ്റാൻഡേർഡ്സ് അതോറിറ്റി ഓഫ് ഇന്ത്യയും  തമ്മിൽ ഒരു ധാരണാപത്രം ഒപ്പുവച്ചു. രക്ഷാ മന്ത്രി ശ്രീ രാജ്നാഥ് സിംഗ്, കേന്ദ്ര ആരോഗ്യ മന്ത്രി ഡോ മൻസുഖ് മാണ്ഡവ്യ എന്നിവരുടെ സാന്നിധ്യത്തിലായിരുന്നു ധാരണ പത്രം ഒപ്പുവെച്ചത്. ശ്രീ അന്നയുടെ  ഉപഭോഗവും അതിന്റെ ആരോഗ്യ ഗുണങ്ങളും പ്രോത്സാഹിപ്പിക്കുന്നതിനായി എഫ്എസ്എസ്എഐ-യുടെ ‘ഹെൽത്തി റെസിപ്പിസ് ഫോർ ഡിഫൻസ്’ എന്ന പുസ്തകവും ഇരു മന്ത്രിമാരും ചേർന്ന് പുറത്തിറക്കി.
പ്രതിരോധ മന്ത്രാലയത്തിന്  വേണ്ടി ഡയറക്ടർ ജനറൽ  ലെഫ്റ്റനന്റ് ജനറൽ പ്രീത് മൊഹീന്ദര സിംഗ്, ഫുഡ് സേഫ്റ്റി ആൻഡ് സ്റ്റാൻഡേർഡ്സ് അതോറിറ്റി ഓഫ് ഇന്ത്യ  എക്സിക്യൂട്ടീവ് ഡയറക്ടർ ഇനോഷി ശർമ്മ എന്നിവർ ധാരണാപത്രത്തിൽ ഒപ്പുവച്ചു. എംഒഡിയുടെ കീഴിലുള്ള മെസ്, കാന്റീനുകൾ, മറ്റ് ഭക്ഷണശാലകൾ എന്നിവയിൽ മില്ലറ്റ് അടിസ്ഥാനമാക്കിയുള്ള ഭക്ഷണവിഭവങ്ങള് അവതരിപ്പിക്കുന്നതിനും ധാരണാപത്രം വഴിയൊരുക്കും.
2006ലെ ഫുഡ് സേഫ്റ്റി ആന്റ് സ്റ്റാൻഡേർഡ്സ് നിയമം അനുസരിച്ച് ഭക്ഷണം കൈകാര്യം ചെയ്യുന്നവർക്കും പാചകക്കാർക്കും സായുധ സേനയുടെ കാന്റീനുകൾക്കും മറ്റ് ഭക്ഷണശാലകൾക്കും ഭക്ഷ്യ സുരക്ഷയും ശുചിത്വവും സംബന്ധിച്ച പരിശീലനം ഉറപ്പാക്കാൻ ഈ സഹകരണം സഹായിക്കും. ധാരണാപത്രം സായുധ സേനാങ്ങങ്ങളുടെ കുടുംബങ്ങളെയും സമൂഹത്തെയും പോഷകസമൃദ്ധമായ ഭക്ഷണരീതികൾ സ്വീകരിക്കുന്നതിനും ആരോഗ്യകരമായ ഭക്ഷണം തിരഞ്ഞെടുക്കുന്നതിനും ഭക്ഷ്യസുരക്ഷ നിലനിർത്തുന്നതിനും പ്രോത്സാഹിപ്പിക്കും.
MoD, MoHFW എന്നിവയുടെ മുതിർന്ന ഉദ്യോഗസ്ഥർ ചടങ്ങിൽ പങ്കെടുത്തു.
(Visitor Counter : 77
പ്രധാനമന്ത്രിയുടെ ഓഫീസ്
പ്രധാനമന്ത്രി നരേന്ദ്ര മോദിയും വിയറ്റ്നാം കമ്മ്യൂണിസ്റ്റ് പാർട്ടി ജനറൽ സെക്രട്ടറി ഗുയെൻ ഫു ട്രോങ്ങും തമ്മിൽ സംസാരിച്ചു
പ്രധാനമന്ത്രി ശ്രീ നരേന്ദ്ര മോദിയും കമ്മ്യൂണിസ്റ്റ് പാർട്ടി ഓഫ് വിയറ്റ്നാം ജനറൽ സെക്രട്ടറി ഗുയെൻ ഫു ട്രോങ്ങും തമ്മിൽ ഇന്ന് ടെലിഫോൺ സംഭാഷണം നടന്നു.
ഇന്ത്യയും വിയറ്റ്നാമും തമ്മിലുള്ള നയതന്ത്രബന്ധം സ്ഥാപിച്ചതിന്റെ 50-ാം വാർഷികം ഈ വർഷം ആഘോഷിക്കുന്ന വേളയിൽ ഇരു നേതാക്കളും പരസ്പരം അഭിനന്ദിച്ചു. 2016ലെ പ്രധാനമന്ത്രിയുടെ വിയറ്റ്നാം സന്ദർശന വേളയിൽ സ്ഥാപിതമായ ഇന്ത്യ-വിയറ്റ്നാം സമഗ്ര തന്ത്രപരമായ പങ്കാളിത്തത്തിന് കീഴിലുള്ള വിപുലമായ സഹകരണത്തിന്റെ ദ്രുതഗതിയിൽ അവർ സംതൃപ്തി രേഖപ്പെടുത്തി.
ഇന്ത്യയുടെ ആക്റ്റ് ഈസ്റ്റ് പോളിസിയുടെയും ഇന്തോ-പസഫിക് ദർശനത്തിന്റെയും ഒരു പ്രധാന സ്തംഭമെന്ന നിലയിൽ വിയറ്റ്നാമിന്റെ പ്രാധാന്യം പ്രധാനമന്ത്രി ആവർത്തിച്ചു, നിലവിലുള്ള സംരംഭങ്ങളിൽ ദ്രുതഗതിയിലുള്ള പുരോഗതിക്കായി പ്രവർത്തിക്കുന്നതിനൊപ്പം ഉഭയകക്ഷി ബന്ധത്തിന്റെ വ്യാപ്തി വർദ്ധിപ്പിക്കാനും ശ്രമിച്ചു.
വിയറ്റ്നാമിൽ ഇന്ത്യയുടെ ഔഷധങ്ങൾക്കും കാർഷികോൽപ്പന്നങ്ങൾക്കും വിപണി പ്രവേശനം കൂടുതൽ സുഗമമാക്കാനും പ്രധാനമന്ത്രി അഭ്യർത്ഥിച്ചു.
ഇരു രാജ്യങ്ങളും തമ്മിലുള്ള ചരിത്രപരവും സാംസ്ക്കാരികവുമായ ബന്ധങ്ങൾ എടുത്തുകാട്ടിയ പ്രധാനമന്ത്രി വിയറ്റ്നാമിലെ ചാം സ്മാരകങ്ങൾ പുനഃസ്ഥാപിക്കുന്നതിൽ ഇന്ത്യയുടെ പങ്കാളിത്തത്തിൽ സന്തോഷം പ്രകടിപ്പിച്ചു.
ഇരു രാജ്യങ്ങളും തമ്മിലുള്ള പ്രതിരോധ പങ്കാളിത്തം വർധിപ്പിക്കാൻ നേതാക്കൾ സമ്മതിച്ചു.
ഉക്രെയ്നിലെ നിലവിലെ പ്രതിസന്ധിയും ദക്ഷിണ ചൈനാ കടലിലെ സ്ഥിതിയും ഉൾപ്പെടെ, പൊതുവായ താൽപ്പര്യമുള്ള ആഗോള, മേഖലാ വിഷയങ്ങളെക്കുറിച്ചും അവർ വീക്ഷണങ്ങൾ കൈമാറി.
--ND--
(
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 177.50 കോടി ഡോസ് വാക്സിൻ
രാജ്യത്ത് നിലവിൽ ചികിത്സയിലുള്ളത് 1,02,601 പേർ; ചികിത്സയിലുള്ളത് ആകെ രോഗബാധിതരുടെ 0.24%
കഴിഞ്ഞ 24 മണിക്കൂറിനിടെ 16,765 പേർ സുഖം പ്രാപിച്ചതോടെ ആകെ രോഗമുക്തരുടെ എണ്ണം 4,23,07,686 ആയി; രോഗമുക്തി നിരക്ക് 98.56%
കഴിഞ്ഞ 24 മണിക്കൂറിൽ 8,013 പുതിയ കേസുകൾ
പ്രതിദിന രോഗസ്ഥിരീകരണ നിരക്ക് 1.11%; പ്രതിവാര രോഗസ്ഥിരീകരണ നിരക്ക് 1.17%
ആകെ നടത്തിയത് 76.74 കോടി പരിശോധനകൾ; കഴിഞ്ഞ 24 മണിക്കൂറിൽ നടത്തിയത് 7,23,828 പരിശോധനകൾ
റോഡ് ഗതാഗത, ഹൈവേ മന്ത്രാലയം
അതിര്ത്തികളിലൂടെയുള്ള അവശ്യവസ്തുക്കൾ കയറ്റിയ ചരക്കുവാഹനങ്ങളുടെ അന്തർ സംസ്ഥാന നീക്കം സുഗമമാക്കാൻ അടിയന്തര നടപടികൾ സ്വീകരിക്കണമെന്ന് കേന്ദ്ര മന്ത്രി ശ്രീ നിതിന് ഗഡ്കരി
അതിര്ത്തികളിലൂടെയുള്ള അവശ്യവസ്തുക്കൾ കയറ്റിയ ചരക്കുവാഹനങ്ങളുടെ അന്തർ സംസ്ഥാന നീക്കം സുഗമമാക്കുന്നതിന് അടിയന്തര നടപടി സ്വീകരിക്കണമെന്ന് കേന്ദ്ര റോഡ് ഗതാഗത മന്ത്രി ശ്രീ നിതിന് ഗഡ്കരി സംസ്ഥാന-കേന്ദ്രഭരണ പ്രദേശങ്ങളിലെ സര്ക്കാറുകളോട് ആവശ്യപ്പെട്ടു. ലോക്ക് ഡൗണിന്റെ പശ്ചാത്തലത്തില് രാജ്യത്തെ ജനജീവിതം അനായാസമാക്കുന്നതിന് വിവിധ അവശ്യസാധനങ്ങൾ കയറ്റിയ ചരക്ക് ഗതാഗതം സുഗമമായി നടക്കേണ്ടതുണ്ട്.
സംസ്ഥാനങ്ങളിലെയും കേന്ദ്രഭരണ പ്രദേശങ്ങളിലെയും ഗതാഗത വകുപ്പ് മന്ത്രിമാരുമായി നടത്തിയ വീഡിയോ കോണ്ഫറന്സിംഗിലാണ് അദ്ദേഹം ഇക്കാര്യം ആവശ്യപ്പെട്ടത്.
ഇത്തരം കാര്യങ്ങളില് പ്രാദേശിക / ജില്ലാ ഭരണകൂടങ്ങളുടെ ഇടപെടലിലൂടെ പരിഹാരം ഉറപ്പാക്കേണ്ടതുണ്ട്. അതേസമയം, ഡ്രൈവര് ക്ലീനര്മാര് എന്നിവരും ലോറിത്താവളങ്ങളിലും സമൂഹ്യഅകലം പാലിക്കുക, മുഖാവരണം ധരിക്കുക, മാസ്ക് ധരിക്കുക, അണുനാശിനികള് ഉപയോഗിക്കുക എന്നിവ പാലിക്കുന്നുണ്ടോ എന്നീ കാര്യങ്ങള് ഇവിടെയും ഉറപ്പു വരുത്തണം.ഫാക്ടറികളിലേക്ക് തൊഴിലാളികളെ കൊണ്ടു പോകുമ്പോഴും ഇവ പാലിക്കുന്നുണ്ടോ എന്നീ കാര്യങ്ങള് ഇവിടെയും ഉറപ്പു വരുത്തണം. ഒപ്പം തൊഴിലാളികള്ക്ക് വിശ്രമസ്ഥാനവും ഭക്ഷണവും കൃത്യമായി നല്കണം. ഗതാഗത മേഖലയിലെ പ്രശ്നങ്ങള് പരിഹരിക്കുന്നതിന് കേന്ദ്ര സര്ക്കാര് പ്രത്യേക ഹെല്പ്പ് ലൈന് ആരംഭിക്കുമെന്നും ശ്രീ ഗഡ്കരി അറിയിച്ചു.
കേന്ദ്ര റോഡ് ഗതാഗത -ദേശീയപാത സഹമന്ത്രി  വി.കെ സിങ്ങും വീഡിയോ കോണ്ഫറന്സിംഗില് പങ്കെടുത്തു. വിവിധ സംസ്ഥാനങ്ങളിലെ ഗതാഗത, പൊതുമരാമത്ത് വകുപ്പ് മന്ത്രിമാര്, ഉപമുഖ്യമന്ത്രിമാര്, മിസോറാം, ഹിമാചല് പ്രദേശ്, അരുണാചല് പ്രദേശ് മുഖ്യമന്ത്രിമാര്,റോഡ് ഗതാഗത, ദേശീയപാത മന്ത്രാലയം സെക്രട്ടറി, മന്ത്രാലയത്തിലെയും , ദേശീയ പാത അതോറിട്ടി, എന്.എച്ച്.ഐ.ഡി.സി.എല് തുടങ്ങിയവയിലെയും മുതിര്ന്ന ഉദ്യോഗസ്ഥര് കോണ്ഫറന്സില് പങ്കെടുത്തു.
രാജ്യത്തെ റോഡുകളുടെയും ഹൈവേകളുടെയും വികസനത്തിന് സര്ക്കാര് മുന്തിയ പ്രാധാന്യമാണ് നല്കുന്നതെന്നും അദ്ദേഹം പറഞ്ഞു. അടുത്ത രണ്ട് വര്ഷത്തിനുള്ളില് ദേശീയപാത നിര്മാണം മൂന്നിരട്ടി കൂടുതല് വേഗത്തിലാക്കും. കാലതാമസം ദേശീയപാത വികസനത്തെ ബാധിക്കുന്നുണ്ട്. ഇത് കണക്കിലെടുത്ത് ഭൂമി ഏറ്റെടുക്കല് ത്വരിതപ്പെടുത്തണമെന്നും അദ്ദേഹം സംസ്ഥാനങ്ങളോട് ആവശ്യപ്പെട്ടു. അനുവദിച്ചിട്ടുള്ള തുകയില് വിനിയോഗിക്കാത്ത 25,000 കോടി രൂപ പ്രയോജനപ്പെടുത്തണമെന്നും അദ്ദേഹം ആവശ്യപ്പെട്ടു.
ഗ്രാമീണ മേഖലകളില് കര്ഷകരെ സഹായിക്കാനായി ആപ്പിക്കേഷന് രൂപീകരിച്ച് അതില് രജിസ്റ്റര് ചെയ്യുന്ന ഇരുചക്രവാഹന ടാക്സികളുടെ സേവനം പ്രയോജനപ്പെടുത്തണമെന്നും ശ്രീ നിതിന് ഗഡ്കരി പറഞ്ഞു. ഇത് പുതിയ തൊഴിലവസരങ്ങളും സൃഷ്ടിക്കപ്പെടുന്നതിന് സഹായകമാകും. വാഹനങ്ങള് എല്.എന്.ജി / സി.എന്.ജി, എന്നിവയിലേക്ക് പരിവര്ത്തനപ്പെടുത്തിയാല് മാറ്റുന്നതിന് ഉടമകള് തയാറായാല് അത് ഇന്ധന ച്ചെലവില് ഗണ്യമായ ലാഭം ഉണ്ടാക്കുകയും പരിസ്ഥിതി മലിനീകരണം കുറയ്ക്കുകയും ചെയ്യും. പദ്ധതികളുടെ നിര്വഹണത്തില് സംസ്ഥാനങ്ങളും കേന്ദ്രവും തമ്മില് കൂടുതല് ഏകോപനത്തോടെ പ്രവര്ത്തിക്കണമെന്ന് കേന്ദ്രമന്ത്രി വി.കെ സിംഗും ആവശ്യപ്പെട്ടു.
(
പ്രധാനമന്ത്രിയുടെ ഓഫീസ്
ഡൽഹിയിലെ കരിയപ്പ ഗ്രൗണ്ടിൽ നടക്കുന്ന എൻസിസി റാലിയെ പ്രധാനമന്ത്രി അഭിസംബോധന ചെയ്യും
ദില്ലിയിലെ കരിയപ്പ ഗ്രൗണ്ടിൽ നാളെ നടക്കുന്ന എൻസിസി റാലിയെ പ്രധാനമന്ത്രി ശ്രീ നരേന്ദ്ര മോദി അഭിസംബോധന ചെയ്യും. പ്രതിരോധ മന്ത്രി, സംയുക്ത സേനാ തലവൻ, മൂന്ന് സായുധ സേനാ മേധാവികൾ തുടങ്ങിയവർ ചടങ്ങിൽ പങ്കെടുക്കും.
പ്രധാനമന്ത്രി ഗാർഡ് ഓഫ് ഓണർ പരിശോധിക്കും, എൻസിസി അംഗങ്ങളുടെ മാർച്ച് പാസ്റ്റ് അവലോകനം ചെയ്യും, ചടങ്ങിനോടനുബന്ധിച്ചു സാംസ്കാരിക പരിപാടികളും അരങ്ങേറും
(
ആരോഗ്യ, കുടുംബക്ഷേമ മന്ത്രാലയം
രാജ്യത്ത് 5. 5 കോടിയിലധികം കോവിഡ് വാക്സിൻ ഡോസ് നൽകി.
കഴിഞ്ഞ 24 മണിക്കൂറിൽ ഇരുപത്തി മൂന്നു ലക്ഷത്തിലധികം കോവിഡ് വാക്സിൻ ഡോസ് നൽകി.
മഹാരാഷ്ട്ര,പഞ്ചാബ്, കർണാടക, ഗുജറാത്ത്, ഛത്തീസ്ഗഡ് എന്നീ സംസ്ഥാനങ്ങളിൽ പ്രതിദിന കോവിഡ് കേസുകളിൽ വർധന .
ഇന്ത്യയുടെ കോവിഡ് വാക്സിനേഷൻ യജ്ഞത്തിന് ആക്കം കൂട്ടിക്കൊണ്ട് രാജ്യവ്യാപകമായി 5. 5 കോടിയിലധികം വാക്സിൻ ഡോസുകൾ നൽകി.ഇന്ന് രാവിലെ ഏഴ് മണി വരെയുള്ള താൽക്കാലിക കണക്കുപ്രകാരം 9,01,887 സെഷനുകളിലായി 5.5 കോടി  വാക്സിൻ ഡോസ് വിതരണം ചെയ്തു.
ഇതിൽ 80,34,547 ആരോഗ്യപ്രവർത്തകർ , 51,04,398 ആരോഗ്യപ്രവർത്തകർ , 85,99,981 മുന്നണിപ്പോരാളികൾ ,33,98,570 മുന്നണി പ്രവർത്തകർ , 45 വയസ്സിനു മുകളിൽ പ്രായമുള്ള നിശ്ചിത രോഗങ്ങളുള്ള 55,99,772 പേർ ,60 വയസ്സിനു മുകളിൽ പ്രായമുള്ള 2,47,67,172 ഗുണഭോക്താക്കൾ എന്നിവർ ഉൾപ്പെടുന്നു.
വാക്സിനേഷൻ യജ്ഞത്തിന്റെ 69-മത്ദിവസം  23,58,731 ഡോസ് വാക്സിൻ വിതരണം ചെയ്തു. . ഇതിൽ 21,54,934 ഗുണഭോക്താക്കൾ ആദ്യ ഡോസ് വാക്സിൻ സ്വീകരിച്ചു.2,03,797 ആരോഗ്യപ്രവർത്തകരും മുന്നണിപ്പോരാളികളും രണ്ടാം ഡോസ് വാക്സിനും സ്വീകരിച്ചു.
മഹാരാഷ്ട്ര,പഞ്ചാബ്, കർണാടക, ഗുജറാത്ത്, ഛത്തീസ്ഗഡ് എന്നീ 5 സംസ്ഥാനങ്ങളിൽ പ്രതിദിന കോവിഡ് രോഗികളുടെ എണ്ണത്തിൽ വർധന. കഴിഞ്ഞ 24 മണിക്കൂറിൽ 59,118 പുതിയ കേസുകൾ റിപ്പോർട്ട് ചെയ്തു. മഹാരാഷ്ട്രയിലാണ് ഏറ്റവും കൂടുതൽ - 35,952. പഞ്ചാബിൽ 2661 പേർക്കും കർണാടകയിൽ 2523 പേർക്കും പുതുതായി രോഗം റിപ്പോർട്ട് ചെയ്തു.
ഇന്ത്യയിൽ ചികിത്സയിലുള്ള രോഗികളുടെ എണ്ണം ഫെബ്രുവരി മധ്യത്തോടെ ഏറ്റവും താഴ്ന്ന നിലയിൽ ആയിരുന്നതിൽ നിന്നും ഇപ്പോൾ വർദ്ധിച്ചു വരികയാണ്.
ഇന്ത്യയിലെ ചികിത്സയിലുള്ള ആകെ രോഗികളുടെ എണ്ണം 4.21 ലക്ഷം ആയി. കഴിഞ്ഞ 24 മണിക്കൂറിൽ ചികിത്സയിൽ ഉള്ളവരുടെ ആകെ എണ്ണത്തിൽ 25,874 പേരുടെ കുറവ് രേഖപ്പെടുത്തി. മഹാരാഷ്ട്ര, കേരളം, പഞ്ചാബ് എന്നീ 3 സംസ്ഥാനങ്ങളിൽ നിലവിൽ ചികിത്സയിലുള്ള രോഗികളുടെ 73.64%.
രാജ്യത്ത് ഇതുവരെ 1,12,64,637 പേർ രോഗ മുക്തരായി. 95.09%ആണ് രോഗമുക്തി നിരക്ക്. കഴിഞ്ഞ 24 മണിക്കൂറിൽ 32,987പേർ രോഗ മുക്തരായി.
കഴിഞ്ഞ 24 മണിക്കൂറിൽ 257 മരണം റിപ്പോർട്ട് ചെയ്തു. ഇവയിൽ 78.6% ശതമാനവും 6 സംസ്ഥാനങ്ങളിൽ നിന്ന്. മഹാരാഷ്ട്രയിലാണ് ഏറ്റവും കൂടുതൽ മരണം- 111. പഞ്ചാബിൽ 43 പേരുടെയും മരണം കഴിഞ്ഞ 24 മണിക്കൂറിൽ റിപ്പോർട്ട് ചെയ്തു.
കഴിഞ്ഞ 24 മണിക്കൂറിൽ 14 സംസ്ഥാനങ്ങൾ/ കേന്ദ്ര ഭരണ പ്രദേശങ്ങളിൽ ഒരു കോവിഡ് മരണവും റിപ്പോർട്ട് ചെയ്തിട്ടില്ല. രാജസ്ഥാൻ,ജമ്മു കാശ്മീർ, ജാർഖണ്ഡ്, ഒഡിഷ ,പുതുച്ചേരി, ലക്ഷദ്വീപ്, സിക്കിം, ലഡാക്ക്,മണിപ്പൂർ,ദാദ്ര& നഗർ ഹവേലി, ദാമൻ& ദിയു, ത്രിപുര, മിസോറം,ആന്തമാൻ&നികോബാർ ദ്വീപ്,അരുണാചൽപ്രദേശ് എന്നിവയാണവ.
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങള്
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നല്കിയത് മൊത്തം 215.47 കോടി  ഡോസ് വാക്സിന്
കഴിഞ്ഞ 24 മണിക്കൂറിനിടെ 21,67,644 ഡോസ് വാക്സിനുകള് വിതരണം ചെയ്തു.
രാജ്യത്ത് നിലവില് ചികിത്സയിലുള്ളത് 46,347 പേര്
ചികിത്സയിലുള്ളത് 0.1 ശതമാനം പേര്
രോഗമുക്തി നിരക്ക് 98.71%
കഴിഞ്ഞ 24 മണിക്കൂറിനിടെ 5,178 പേര് സുഖം പ്രാപിച്ചതോടെ രാജ്യത്തെ ആകെ രോഗമുക്തരുടെ എണ്ണം 4,39,30,417 ആയി.
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 4,369 പേര്ക്ക്
പ്രതിദിന രോഗസ്ഥിരീകരണ നിരക്ക് 
പ്രതിവാര രോഗസ്ഥിരീകരണ നിരക്ക് 
ആകെ നടത്തിയത് 88.99 കോടി പരിശോധനകള് ; കഴിഞ്ഞ 24 മണിക്കൂറിനിടെ നടത്തിയത് 3,50,468 പരിശോധനകള്.
(ND
മന്ത്രിസഭ
കുറ്റകൃത്യങ്ങളുമായി ബന്ധപ്പെട്ട കാര്യങ്ങളില് പരസ്പര നിയമസഹായത്തിനുള്ള ഇന്ത്യാ -മൊറോക്കോ കരാറിന് കേന്ദ്ര മന്ത്രിസഭയുടെ അംഗീകാരം
കുറ്റകൃത്യങ്ങളുമായി ബന്ധപ്പെട്ട കാര്യങ്ങളില് പരസ്പരം നിയമസഹായം നല്കുന്നതിന് ഇന്ത്യയും മൊറോക്കോയും തമ്മിലുള്ള കരാറിന് പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില് ചേര്ന്ന കേന്ദ്ര മന്ത്രിസഭായോഗം അംഗീകാരം നല്കി.
പ്രയോജനങ്ങള്:
കുറ്റകൃത്യങ്ങളുടെ അന്വേഷണം, വിചാരണ, കുറ്റവാളികളെ പിന്തുടരല്, കുറ്റകൃത്യങ്ങള് തടയല്, കുറ്റകൃത്യങ്ങളുമായി ബന്ധപ്പെട്ട രേഖകള് കണ്ടെടുക്കല് എന്നിവയില് ഇന്ത്യയും മൊറോക്കോയും തമ്മിലുള്ള സഹകരണത്തിന് ഈ കരാര് ബൃഹത്തായ നിയമ ചട്ടക്കൂട് നല്കും. കുറ്റകൃത്യങ്ങളെക്കുറിച്ചുള്ള അന്വേഷണം കൂടുതല് ഫലപ്രദമാക്കാനും സമൂഹത്തിന്റെ വികസനത്തിന് അത്യന്താപേഷിതമായ സമാധാനാന്തരീക്ഷം സൃഷ്ടിക്കുന്നതിനും ഈ കരാര് സഹായിക്കും. സംഘടിത കുറ്റവാളികള്, ഭീകരവാദികള് എന്നിവരുടെ പ്രവര്ത്തനരീതികളെക്കുറിച്ച് മെച്ചപ്പെട്ട അറിവും ഉള്ക്കാഴ്ചയും ലഭ്യമാക്കാനും അതുവഴി ആഭ്യന്തര സുരക്ഷയുമായി ബന്ധപ്പെട്ട നയ തീരുമാനങ്ങള് മെച്ചപ്പെടുത്താനും ഈ കരാര് ഉപകരിക്കും.
(Visitor Counter : 85
രാജ്യരക്ഷാ മന്ത്രാലയം
വിഴിഞ്ഞം തീരസംരക്ഷണ സേനാ കേന്ദ്രത്തിന്റെ മേധാവിയായി കമാന്ഡന്റ് ശ്രീകുമാര് ചുമതലയേറ്റു
(വിഴിഞ്ഞം തീരസംരക്ഷണ സേനാ കേന്ദ്രത്തിന്റെ മേധാവിയായി കമാന്ഡന്റ് ശ്രീകുമാര് ചുമതലയേറ്റു. കഴിഞ്ഞ നാല് വര്ഷമായി ഈ കേന്ദ്രത്തിന്റെ മേധാവിയായിരുന്ന കമാന്ഡന്റ് വി.കെ.വര്ഗ്ഗീസില് നിന്നാണ് ചുമതല എറ്റെടുത്തത്. കൊച്ചി തീരസംരക്ഷണ സേനയുടെ സ്റ്റോര് ഡിപ്പോ അധികാരിയായി പോകുന്ന കമാന്ഡന്റ് വര്ഗീസിന്റെ ഒഴിവിലാണ് ഈ നിയമനം.
1990-ല് കമ്മീഷന് ചെയ്ത, തീരസംരക്ഷണ സേനയുടെ 14-ാം ബാച്ച് ഓഫീസറായ കമാന്ഡന്റ് ശ്രീകുമാര് ഹരിപ്പാട് സ്വദേശിയാണ്. ചങ്ങനാശ്ശേരി എന്.എസ്.എസ് കോളേജില് നിന്നും ഫിസിക്സില് ബിരുദം നേടിയിട്ടുണ്ട്.
മികച്ച സേവനത്തിന് 1996, 2010, 2014 എന്നീ വര്ഷങ്ങളില് തീരസംരക്ഷണ സേനയുടെ ഡയറക്ടര് ജനറലിന്റെ പ്രശംസാപത്രവും മെഡലും അദ്ദേഹത്തിന് ലഭിച്ചിട്ടുണ്ട്.
ആരോഗ്യ, കുടുംബക്ഷേമ മന്ത്രാലയം
സംസ്ഥാനങ്ങളില്/കേന്ദ്രഭരണ പ്രദേശങ്ങളില് കോവിഡ് -19 വാക്സിന് ലഭ്യത സംബന്ധിച്ച പുതിയ വിവരങ്ങള്
സംസ്ഥാനങ്ങള്ക്ക്/കേന്ദ്രഭരണ പ്രദേശങ്ങള്ക്ക് നല്കിയത് 193.53 കോടിയിലധികം വാക്സിന് ഡോസുകള്
ഉപയോഗിക്കാത്ത 11.67 കോടിയിലധികം ഡോസ് സംസ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കല് ഇനിയും ലഭ്യം
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തില് നല്കുന്നതിന് കേന്ദ്രഗവണ്മെന്റ് പ്രതിജ്ഞാബദ്ധമാണ്. രാജ്യവ്യാപകമായി കോവിഡ് 19 വാക്സിനേഷന് 2021 ജനുവരി 16-ന് ആരംഭിച്ചു. കോവിഡ്-19 വാക്സിനേഷന്റെ സാര്വത്രികവല്ക്കരണത്തിന്റെ പുതിയ ഘട്ടം 2021 ജൂണ് 21 മുതല് ആരംഭിച്ചു. പ്രതിരോധ മരുന്നു കൂടുതല് ലഭ്യമാക്കിയതും, സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും മരുന്നുലഭ്യത മുന്കൂട്ടി അറിയാന് കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകള് നല്കി കേന്ദ്ര ഗവണ്മെന്റ് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും പിന്തുണ നല്കി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തില് വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകള് സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും സൗജന്യമായി നല്കും.
വാക്സിന് ഡോസുകള്

വിതരണം ചെയ്തത്
1,93,53,58,865
ബാക്കിയുള്ളത്
11,67,45,075
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങള് നേരിട്ട് സംഭരിച്ചതുമുള്പ്പടെ ഇതുവരെ 193.53 കോടിയോടടുത്ത്  വാക്സിന് ഡോസുകള് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും കൈമാറിയിട്ടുണ്ട്.
ഉപയോഗിക്കാത്ത 11.67 കോടിയിലധികം  വാക്സിന് ഡോസുകള് സ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കല് ഇനിയും ബാക്കിയുണ്ട്.
(ND
രാസവസ്തു, രാസവളം മന്ത്രാലയം
കേന്ദ്ര രാസവസ്തു രാസവളം വകുപ്പ് സഹമന്ത്രി ശ്രീ ഭഗവന്ത് ഖൂബ കൊച്ചിയിൽ ഫാക്ട്  സന്ദർശിച്ചു
(കൊച്ചി, ഒക്ടോബർ 11, 2021
കേന്ദ്ര രാസവസ്തു രാസവളം,നവ-പുനരുപയോഗഊർജ്ജ വകുപ്പ് സഹമന്ത്രി ശ്രീ ഭഗവന്ത് ഖൂബ ഇന്ന് കൊച്ചി ഉദ്യോഗമണ്ഡലിലെ ഫാക്ട് സന്ദർശിച്ചു. സന്ദർശനത്തിന്റെ ഭാഗമായി അദ്ദേഹം ഫാക്ടിന്റെ 50,000 ടൺ വാർഷിക ഉത്പാദന ശേഷിയുള്ള കാപ്രോലാക്റ്റം പ്ലാന്റ് രാഷ്ട്രത്തിനു സമർപ്പിച്ചു. തുടർന്ന് കേന്ദ്ര മന്ത്രി ഒരു കണ്ടെയ്നർ കാപ്രോലാക്റ്റം ഫ്ലാഗ് ഓഫ് ചെയ്തു. ഫാക്ടിന്റെ ചെയർമാനും മാനേജിങ് ഡയറക്ടറുമായ ശ്രീ കിഷോർ റുങ്ത മന്ത്രിയെ സ്വീകരിക്കുകയും സി ഐ എസ് എഫ് ജവാന്മാർ ഗാർഡ് ഓഫ് ഓണർ നൽകുകയും ചെയ്തു. ഫാക്ട് കോർപ്പറേറ്റ് ഓഫീസിൽ വെച്ച് സി എം ഡി യും ഫാക്ടിലെ മറ്റു ഉയർന്ന ഉദ്യോഗസ്ഥരുമായി ശ്രീ ഭഗവന്ത് ഖൂബ ചർച്ച നടത്തി.
പ്രധാനമന്ത്രിയുടെ ഓഫീസ്
പതിനെട്ടാമത് ഏഷ്യന് ഗെയിംസിലെ മെഡല് ജേതാക്കളുമായി പ്രധാനമന്ത്രി കൂടിക്കാഴ്ച നടത്തി
അടുത്തിടെ സമാപിച്ച 2018 ഏഷ്യന് ഗെയിംസിലെ മെഡല് ജേതാക്കളുമായി പ്രധാനമന്ത്രി ശ്രീ.നരേന്ദ്ര മോദി ന്യൂഡല്ഹിയില് ഇന്ന് അദ്ദേഹത്തിന്റെ വസതിയില്കൂടിക്കാഴ്ച നടത്തി.
(മെഡല് ജേതാക്കളെ അഭിനന്ദിച്ച പ്രധാനമന്ത്രി ഏഷ്യന് ഗെയിംസിലെ ഇന്ത്യയുടെ ഏറ്റവും മികച്ച മെഡല് നിലക്കുവേണ്ടി അവര് നടത്തിയ പ്രകടനത്തെ പ്രശംസിക്കുകയുംചെയ്തു. മെഡല് ജേതാക്കളുടെ പ്രകടനം ഇന്ത്യയുടെ ഔന്നത്യവുംഅഭിമാനവും ഉയര്ത്തിയതായി പ്രധാനമന്ത്രി പറഞ്ഞു. മെഡല് ജേതാക്കള് എളിമയുള്ളവരായി തുടരുമെന്നും പ്രശസ്തിയിലും അംഗീകാരത്തിലുംമയങ്ങി തങ്ങളുടെ ശ്രദ്ധ നഷ്ടപ്പെടുത്തില്ലെന്നും പ്രധാനമന്ത്രി പ്രത്യാശ പ്രകടിപ്പിച്ചു.
തങ്ങളുടെ പ്രകടനം മെച്ചപ്പെടുത്താന് സാങ്കേതികവിദ്യ പ്രയോജനപ്പെടുത്താന് കൂടിക്കാഴ്ചയില് പ്രധാനമന്ത്രി കായികതാരങ്ങളോടാവശ്യപ്പെട്ടു. സാങ്കേതികവിദ്യയുടെസഹായത്തോടെ തങ്ങളുടെയും ലോകത്തിലെ മികച്ച താരങ്ങളുടെയും പ്രകടനം വിശകലനം ചെയ്ത് സ്വയംമെച്ചപ്പെടുത്തുന്നത് തുടരണമെന്ന് പ്രധാനമന്ത്രി കൂട്ടിച്ചേര്ത്തു.
ചെറു പട്ടണങ്ങള്, ഗ്രാമീണ മേഖലകള്, ദരിദ്രപശ്ചാത്തലങ്ങള് എന്നിവിടങ്ങളില് നിന്ന്ഉയര്ന്നുവരുന്നയുവ പ്രതിഭകള് രാജ്യത്തിന് വേണ്ടി മെഡലുകള് നേടുന്നതിലും പ്രധാനമന്ത്രി സന്തോഷം പ്രകടിപ്പിച്ചു.
ഗ്രാമീണ മേഖലയില് മികച്ച കഴിവുള്ളവരുണ്ടെന്നും ആ പ്രതിഭകളെ പ്രോത്സാഹിപ്പിക്കുന്നത് തുടരണമെന്നും പ്രധാനമന്ത്രി പറഞ്ഞു. ഒരുകായികതാരം ദിവസവുംകടന്നുപോകുന്ന പ്രയാസങ്ങളെക്കുറിച്ച് പുറംലോകത്തിന് ധാരണയൊന്നുമില്ലെന്ന് പ്രധാനമന്ത്രി ചൂണ്ടിക്കാട്ടി.
രാജ്യത്തിനുവേണ്ടി മെഡല് ജേതാക്കളാകാന് ചില കായികതാരങ്ങള് കടന്നുപോയ അത്യന്തം ക്ലേശകരമായ കാര്യങ്ങളെക്കുറിച്ച് പ്രതിപാദിക്കവെ, പ്രധാനമന്ത്രി വികാരാധീനനായി. അവരുടെ മനക്കരുത്തിനും സമര്പ്പണത്തിനും കാരണം അച്ചടക്കമാണെന്ന് ചൂണ്ടിക്കാട്ടിയ പ്രധാനമന്ത്രി അവരുടെ പരിശ്രമങ്ങളില്നിന്ന് രാജ്യത്തെ മറ്റുള്ളവര്ക്ക് മുഴുവന് പ്രചോദനം ലഭിക്കുമെന്ന് പ്രത്യാശ പ്രകടിപ്പിച്ചു.
അനുമോദനങ്ങളില് അഭിരമിച്ച് വിശ്രമമനോഭാവമുള്ളവരാകരുതെന്നും മികച്ച നേട്ടങ്ങള്ക്കായികൂടുതല് പരിശ്രമിക്കാനും പ്രധാനമന്ത്രി കായികതാരങ്ങളോടാവശ്യപ്പെട്ടു. കായിക താരങ്ങളുടെ യഥാര്ത്ഥ വെല്ലുവിളി ഇനിയാണ്തുടങ്ങാനിരിക്കുന്നതെന്നും ഒളിമ്പിക്സ് ഗെയിംസ് പോഡിയത്തിലേറുക എന്ന തങ്ങളുടെ ലക്ഷ്യം ഒരിക്കലും നഷ്ടപ്പെടുത്തരുതെന്നും പ്രധാനമന്ത്രി പറഞ്ഞു.
കേന്ദ്ര യുവജനകാര്യ, കായിക സഹമന്ത്രി  കേണല് രാജ്യവര്ദ്ധന് റാത്തോഡും തദവസരത്തില് സന്നിഹിതനായിരുന്നു. മെഡല്നില മെച്ചപ്പെടുത്തുന്നതിലുംയുവകായികതാരങ്ങള്ക്ക് പ്രചോദനം നല്കുന്നതിലും പ്രധാനമന്ത്രിയുടെകാഴ്ചപ്പാടും ഗവണ്മെന്റിന്റെ ഉദ്യമങ്ങളുംസുപ്രധാന പങ്കുവഹിച്ചതായി ശ്രീ. രാജ്യവര്ദ്ധന് സിംഗ്റാത്തോഡ് പറഞ്ഞു.
ഇന്തോനേഷ്യയിലെ ജക്കാര്ത്ത, പാലംബാങ് എന്നിവിടങ്ങളിലായി നടന്ന പതിനെട്ടാമത് ഏഷ്യന് ഗെയിംസില് 69 മെഡലുകളെന്ന റെക്കോര്ഡ് നേട്ടമാണ് ഇന്ത്യ കൈവരിച്ചത്. 2010 ഗ്വാങ്ഷൗഗെയിംസില്കൈവരിച്ച 65 മെഡലുകളായിരുന്നു ഇതിനുമുമ്പുള്ള മികച്ച പ്രകടനം.
AM/MRD
ധനകാര്യ മന്ത്രാലയം
സാമൂഹ്യ സേവനങ്ങള്ക്കായി ചെലവഴിക്കുന്ന തുക ജി.ഡി.പിയുടെ 7.7% ആയി വര്ദ്ധിച്ചെന്ന് സാമ്പത്തിക സര്വേ
2014- 2015 നും 2019-2020 നും ഇടയിലുള്ള കാലയളവില് ആരോഗ്യം, വിദ്യാഭ്യാസം എന്നിവയടക്കമുള്ള സാമൂഹ്യ സേവനങ്ങള്ക്കുള്ള ചെലവില് മൊത്തം ആഭ്യന്തര ഉല്പ്പാദനത്തിന്  ആനുപാതികമായി 1.5% പോയിന്റ് വര്ദ്ധനയുണ്ടായതായി കേന്ദ്ര ധനകാര്യ മന്ത്രി ശ്രീമതി നിര്മ്മല സീതാരാമന് ഇന്ന് പാര്ലമെന്റില് അവതരിപ്പിച്ച സാമ്പത്തിക സര്വ്വേ വ്യക്തമാക്കുന്നു.
2014- 15 ല് സാമൂഹ്യ സേവനങ്ങള്ക്കായി ചെലവാക്കിയ തുക 7.68 ലക്ഷം കോടി രൂപ ആയിരുന്നത് 2019-20 ല് 15.79 ലക്ഷം കോടി രൂപ ആയി വര്ദ്ധിച്ചു.മൊത്തം ആഭ്യന്തര ഉല്പ്പാദത്തിന് ആനുപാതികമായി 1.5% പോയിന്റ് വര്ദ്ധനയാണ് ഈ മേഖലയിലെ ചെലവിലുണ്ടായത്. ആരോഗ്യ മേഖലയിലുള്ള ചെലവ് ജി.ഡി.പിയുടെ 1.2% ആയിരുന്നത് ഇക്കാലയളവില് 1.6% ആയി വര്ദ്ധിച്ചു. വിദ്യാഭ്യാസ മേഖലയിലെ ചിലവ് 2014-15 കാലയളവില് ജി.ഡി.പി യുടെ 2.8 % ആയിരുന്നത് 2019-20 ല് 3.1 % ആയി.
, ദക്ഷിണാഫ്രിക്ക , റഷ്യ , ബ്രസീല് എന്നിവയെക്കാള് മുമ്പിലാണ് ഇന്ത്യ.
AM/ MRD
ആരോഗ്യ, കുടുംബക്ഷേമ മന്ത്രാലയം
പത്താമത് ലോക ശ്രവണ ദിനാചരണത്തെ കേന്ദ്ര ആരോഗ്യ മന്ത്രി ഡോ. മൻസുഖ് മാണ്ഡവ്യ അഭിസംബോധന ചെയ്തു
ശ്രവണ വൈകല്യങ്ങളെയും ശ്രവണ ക്ഷയത്തെയും സംബന്ധിച്ച് സമൂഹത്തിൽ അവബോധം സൃഷ്ടിക്കുന്നതിന്, സഹകരിച്ചുള്ള ശ്രമങ്ങളുടെ പ്രാധാന്യത്തെക്കുറിച്ച് കേന്ദ്ര ആരോഗ്യ കുടുംബക്ഷേമ മന്ത്രി ഡോ. മൻസുഖ് മാണ്ഡവ്യ ഊന്നിപ്പറഞ്ഞു. കണ്ടെത്താതെയും ചികിത്സിക്കാതെയുമിരിക്കുമ്പോൾ, ശ്രവണ പ്രശ്നങ്ങൾ വൈകല്യങ്ങളായി മാറുമെന്നും, ഉത്പാദനക്ഷമതയെയും ജീവിത നിലവാരത്തെയും ഇത് പ്രതികൂലമായി ബാധിക്കുമെന്നും അദ്ദേഹം പറഞ്ഞു. കേന്ദ്ര ആരോഗ്യ കുടുംബക്ഷേമ സഹമന്ത്രി ഡോ. ഭാരതി പ്രവീൺ പവാറിന്റെ സാന്നിധ്യത്തിൽ ഡോ. അംബേദ്കർ അന്താരാഷ്ട്ര കേന്ദ്രത്തിൽ സംഘടിപ്പിച്ച ലോക ശ്രവണ ദിനാചരണത്തിന്റെ  പത്താം വാർഷികത്തിൽ പ്രഭാഷണം നടത്തുകയായിരുന്നു അദ്ദേഹം. ഈ വർഷത്തെ ലോക കേൾവി ദിനത്തിന്റെ പ്രമേയം "ജീവിതത്തിനായി കേൾക്കുക, ശ്രദ്ധയോടെ കേൾക്കുക" എന്നതാണ്.
ഇക്കാര്യത്തിൽ അവബോധം സൃഷ്ടിക്കുന്നതിൽ ആശ വർക്കർമാർ, ANM - മാർ, ഡോക്ടർമാർ, സന്നദ്ധസംഘടനകൾ, നഴ്സുമാർ എന്നിവരുടെ നിർണായക പങ്ക് കേന്ദ്ര ആരോഗ്യമന്ത്രി എടുത്തു പറഞ്ഞു. ശ്രവണ വൈകല്യമുള്ളവരെ നേരത്തെ തിരിച്ചറിയുന്നതിനും അവരുടെ പരിശോധനകൾക്കും മുൻകൈയെടുക്കാൻ, സമൂഹത്തെയും കൊച്ചുകുട്ടികളുള്ള മാതാപിതാക്കളെയും ബോധവത്ക്കരിക്കാൻ അദ്ദേഹം അഭ്യർത്ഥിച്ചു. ശാസ്ത്ര സാങ്കേതിക വിദ്യകൾ വളർച്ച പ്രാപിച്ച ആധുനിക യുഗത്തിൽ, ഉച്ചത്തിലുള്ള ശബ്ദങ്ങളുമായുള്ള സമ്പർക്കം ഉൾപ്പെടെയുള്ള കേൾവിക്കുറവിന്റെ മിക്കവാറും എല്ലാ കാരണങ്ങളും തടയാനും ചികിത്സിക്കാനും കഴിയുമെന്ന് അദ്ദേഹം വ്യക്തമാക്കി.
നവജാതശിശുക്കൾ, സ്കൂൾ കുട്ടികൾ, മുതിർന്നവർ എന്നിവരുടെ കഴിഞ്ഞ രണ്ട് വർഷത്തെ സ്ക്രീനിംഗ് റിപ്പോർട്ടിനൊപ്പം കുട്ടികളിലും പ്രായമായവരിലുമുള്ള കേൾവി പരിശോധന സംബന്ധിച്ച മാർഗ്ഗനിർദ്ദേശങ്ങളടങ്ങിയ പുസ്തകവും കേന്ദ്രമന്ത്രി പ്രകാശനം ചെയ്തു. ഇന്ത്യയിൽ പ്രതിവർഷം ഒരു ലക്ഷത്തിലധികം ശിശുക്കൾക്ക് കേൾവിക്കുറവ് ഉണ്ടാകുന്നുണ്ടെന്ന് മാർഗനിർദേശങ്ങൾ പുറത്തിറക്കിക്കൊണ്ട് കേന്ദ്ര ആരോഗ്യമന്ത്രി പറഞ്ഞു.
RRTN
(Visitor Counter : 131
വാര്ത്താവിനിമയ, വിവരസാങ്കേതികവിദ്യാ മന്ത്രാലയം
ഇന്ത്യ പോസ്റ്റ് പേയ്മെന്റ്സ് ബാങ്കിന്റെ ഉപഭോക്തൃ അടിത്തറ 5 കോടി കടന്നു
(ന്യൂ ഡൽഹി: ജനുവരി 18 .2022
പ്രവർത്തനം ആരംഭിച്ച് 3 വർഷത്തിനുള്ളിൽ ഉപഭോക്താക്കളുടെ എണ്ണം അഞ്ച് കോടി കടന്ന് രാജ്യത്തെ അതിവേഗം വളരുന്ന ഡിജിറ്റൽ പേയ്മെന്റ് ബാങ്കായി മാറിയെന്ന് ഇന്ത്യ പോസ്റ്റ് പേയ്മെന്റ്സ് ബാങ്ക്  അറിയിച്ചു.ഇന്ത്യ പോസ്റ്റ് പേയ്മെന്റ്സ് ബാങ്ക് അതിന്റെ 1.36 ലക്ഷം തപാൽ ഓഫീസുകളിലൂടെ ഡിജിറ്റൽ, പേപ്പർലെസ് മോഡിലാണ് ഈ നേട്ടം കൈവരിച്ചത്.1.47 ലക്ഷംവാതിൽ പടി ബാങ്കിംഗ് സേവന ദാതാക്കളുടെ സഹായത്തോടെ 1.20 ലക്ഷം ഗ്രാമപ്രദേശങ്ങളിലാണ് ഈ തപാൽ ഓഫീസുകൾ പ്രവർത്തിക്കുന്നത് .ഇതോടെ, 2,80,000 പോസ്റ്റ് ഓഫീസ് ജീവനക്കാരുടെ കഴിവുകൾ പ്രയോജനപ്പെടുത്തി ലോകത്തിലെ ഏറ്റവും വലിയ ഡിജിറ്റൽ ഫിനാൻഷ്യൽ സാക്ഷരതാ പരിപാടി എന്ന നേട്ടമാണ് ഐപിപിബി കൈവരിച്ചിരിക്കുന്നത് .
13-ലധികം ഭാഷകളിൽ സേവനങ്ങൾ വാഗ്ദാനം ചെയ്യുന്ന NPCI, RBI, UIDAI എന്നിവയുടെ ഇന്റർ ഓപ്പറബിൾ പേയ്മെന്റ് ആൻഡ് സെറ്റിൽമെന്റ് സിസ്റ്റങ്ങൾ ഉപയോഗപ്പെടുത്തി ഡിജിറ്റൽ ബാങ്കിങ് സൗകര്യങ്ങൾ താഴെത്തട്ടിൽ എത്തിക്കാൻ IPPB ക്ക് കഴിഞ്ഞു. .മൊത്തം അക്കൗണ്ട് ഉടമകളിൽ 48% സ്ത്രീ അക്കൗണ്ട് ഉടമകളും ; 52% പുരുഷന്മാരുമായിരുന്നു.
സ്ത്രീകളുടെ 98% അക്കൗണ്ടുകളും വാതിൽപ്പടിഅക്കൗണ്ടുകളായി തുറന്നവയാണ്. 68% സ്ത്രീകളും നേരിട്ടുള്ള പണം കൈമാറ്റത്തിന്റെആനുകൂല്യങ്ങൾ പ്രയോജനപ്പെടുത്തുകയും ചെയ്തു.അക്കൗണ്ട് ഉടമകളിൽ 41 ശതമാനത്തിലധികം പേരും 18 മുതൽ 35 വയസ്സുവരെയുള്ളവരാണ്.
കൂടുതൽ വിവരങ്ങൾക്ക്, www.ippbonline.com എന്ന വെബ്സൈറ്റ് സന്ദർശിക്കുക.
ഐ എഫ് എസ് സി അതോറിട്ടി
നാഷണൽ ഇൻഷുറൻസ് അക്കാദമിയുമായി IFSCA ധാരണാപത്രം ഒപ്പുവച്ചു
(ന്യൂ ഡൽഹി :ഏപ്രിൽ 20 ,2022
ഇന്റർനാഷണൽ ഫിനാൻഷ്യൽ സർവീസസ് സെന്റർസ് അതോറിറ്റി , ഇൻഷുറൻസ് മേഖലയിൽ കഴിവ് വളർത്തുന്നതിനും കഴിവുള്ളജീവനക്കാരെ ഇന്റർനാഷണൽ ഫിനാൻഷ്യൽ സർവീസസ് സെന്ററുകളിലേക്ക്  പ്രദാനം ചെയ്യുക എന്ന ലക്ഷ്യത്തോടെയും നാഷണൽ ഇൻഷുറൻസ് അക്കാദമിയുമായി  ധാരണാപത്രത്തിൽ ഒപ്പുവച്ചു.ശക്തമായ ഒരു ആഗോള ബന്ധം വികസിപ്പിക്കുന്നതിനും ഇന്ത്യൻ സമ്പദ്വ്യവസ്ഥയുടെ ആവശ്യങ്ങളിൽ ശ്രദ്ധ കേന്ദ്രീകരിക്കുന്നതിനും പ്രാദേശിക/ആഗോള തലത്തിൽ ഒരു അന്താരാഷ്ട്ര സാമ്പത്തിക പ്ലാറ്റ്ഫോമായി സേവനമനുഷ്ഠിക്കുന്നതിനും.IFSCA ലക്ഷ്യമിടുന്നു.
നാഷണൽ ഇൻഷുറൻസ് അക്കാദമി പാഠ്യപദ്ധതികൾ ആവിഷ്കരിക്കുന്നതിലും തുടർച്ചയായി അവ നവീകരിക്കുന്നതിലും ഇന്ത്യയിലെ ഇൻഷുറൻസ് വ്യവസായത്തിനു ആവശ്യമായ പരിശീലനം നൽകുന്നതിലും വ്യാപൃതരാണ്.ഇൻഷുറൻസ് സ്ഥാപനങ്ങളുടെ ആവശ്യങ്ങൾ പരിഹരിക്കുന്നതിന് ശ്രദ്ധ കേന്ദ്രീകരിച്ച്, IFSCA ഇതിനകം തന്നെ ഇൻഷുറൻസ് ഇൻസ്റ്റിറ്റ്യൂട്ട് ഓഫ് ഇന്ത്യയുമായി  ഒരു ധാരണാപത്രം നടപ്പിലാക്കിയിരുന്നു.
രാജ്യരക്ഷാ മന്ത്രാലയം
ഫ്രാൻസിൽ നിന്ന് 26 റഫാൽ മറൈൻ വിമാനങ്ങൾ വാങ്ങുന്നതിനുള്ള നിർദേശങ്ങൾക്ക് ഡിഎസി അംഗീകാരം നൽകി
ന്യൂഡൽഹി: ജൂലൈ 13, 2023
രക്ഷാമന്ത്രി ശ്രീ രാജ്നാഥ് സിങ്ങിന്റെ അധ്യക്ഷതയിൽ ചേർന്ന ഡിഫൻസ് അക്വിസിഷൻ കൗൺസിലിന്റെ  യോഗം 2023 ജൂലൈ 13-ന് മൂന്ന് ശുപാർശകൾ അംഗീകരിച്ചു. ഗവണ്മെന്റുകൾ തമ്മിലുള്ള ഉടമ്പടി ) അടിസ്ഥാനമാക്കി 26 റഫാൽ മറൈൻ വിമാനങ്ങളും അനുബന്ധ ഉപകരണങ്ങൾ, ആയുധങ്ങൾ, സിമുലേറ്റർ, സ്പെയറുകൾ, രേഖകൾ, നാവിക പരിശീലനം, ലോജിസ്റ്റിക് പിന്തുണ എന്നിവ ഫ്രഞ്ച് ഗവൺമെന്റിൽ നിന്ന് ലഭ്യമാക്കാൻ ഡിഎസി യോഗം അംഗീകാരം  നൽകി. മറ്റ് രാജ്യങ്ങൾ സമാനമായ വിമാനങ്ങൾ വാങ്ങിയ വില ഉൾപ്പെടെ എല്ലാ പ്രസക്തമായ വശങ്ങളും കണക്കിലെടുത്തതിന് ശേഷം വിലയും മറ്റ് വാങ്ങൽ നിബന്ധനകളും ഫ്രഞ്ച് ഗവണ്മെന്റുമായി ചർച്ച ചെയ്യും.
കൂടാതെ, ഇന്ത്യയിൽ രൂപകല്പന ചെയ്ത ഉപകരണങ്ങളുടെ സംയോജനവും വിവിധ സംവിധാനങ്ങൾക്കായി മെയിന്റനൻസ്, റിപ്പയർ & ഓപ്പറേഷൻസ്  ഹബ്ബ് സ്ഥാപിക്കുന്നതും കൃത്യമായ ചർച്ചകൾക്ക് ശേഷം കരാർ രേഖകളിൽ ഉൾപ്പെടുത്തും.
 നിർമ്മിക്കുന്ന മൂന്ന് സ്കോർപീൻ അന്തർവാഹിനികൾ വാങ്ങുന്നതിനും ഡിഎസി അംഗീകാരം നൽകി . തദ്ദേശീയ നിർമിത സംവിധാനം ഉള്ള അന്തർവാഹിനികളുടെ സംഭരണം, ഇന്ത്യൻ നാവികസേനയ്ക്ക് ആവശ്യമായ സേനാ ശക്തിയും പ്രവർത്തന സന്നദ്ധതയും നിലനിർത്താൻ സഹായിക്കുക മാത്രമല്ല, ആഭ്യന്തര മേഖലയിൽ ഗണ്യമായ തൊഴിലവസരങ്ങൾ സൃഷ്ടിക്കുകയും ചെയ്യും. അന്തർവാഹിനി നിർമാണത്തിൽ എംഡിഎലിന്റെ കഴിവും വൈദഗ്ധ്യവും കൂടുതൽ മെച്ചപ്പെടുത്തുന്നതിനും ഇത് സഹായിക്കും.
കൂടാതെ, എല്ലാ വിഭാഗത്തിലുള്ള മൂലധന സമ്പാദന പ്രവർത്തനത്തിലും ആവശ്യമുള്ള തദ്ദേശീയമായ ഉള്ളടക്കം നേടുന്നതിനുള്ള മാർഗ്ഗനിർദ്ദേശങ്ങൾ രൂപീകരിക്കാനുള്ള ശുപാർശയും ഡി എ സി അംഗീകരിച്ചു.